У сучасным свеце, які не трывае межаў і ўмоўнасцяў, выставачныя залы часта ператвараюцца ў творчыя лабараторыі. А вось працэс адваротны, калі прыватная майстэрня працуе як галерэя, з’ява хоць і не новая, але вельмі рэдкая. А таму — цікавая і смелая. Ідэю такіх “кватэрнікаў” сёння падтрымліваюць мастакі Антаніна Слабодчыкава і Міхаіл Гулін. У іх майстэрні, якая знаходзіцца ў доме насупраць сталічнага Палаца мастацтва, адбылася ўжо не адна выстава.